成實論  8卷 七不善律儀戒 111

七不善律儀 謂殺盜□妄惡口兩舌綺語 若人於此七事 若具足 若不                   具足 皆名不善律儀人.

問曰 何者成就不善律儀

答曰 成就殺 不善律儀 謂屠殺等.

成就盜者 謂劫賊等.

成就邪□ 謂非盜行□ 及□女等.

成就妄語等 謂歌舞伎兒等.

成就兩舌 謂喜讒謗及讀誦讒書 □合國事等.

成就惡口 謂獄卒等 亦以惡口 自活命等.

成就綺語 謂合集言辭 令人笑等.

有人言 諸王宰將 治王事者 常成就此不善律儀, 是事不然. 所                        以者何 若人作罪 相續不息 是故 成就不善律儀 王等不爾.                    問曰 云何得此不善律儀.

答曰 隨行惡業時得.

問曰 爲從所殺衆生 得此律儀 爲從一切衆生得耶.

答曰 從一切衆生得 如人持戒 於一切衆生得善律儀 不善律儀亦如	是 若隨殺衆生 得二種無作 一殺罪所攝 二不善律儀所攝.

問曰 是不善律儀 幾時成就.

答曰 乃至未得捨心 則常成就.

問曰 若人 從下軟心 得不善律儀 若貪等心得 是人常如是成就 爲                        更得耶.

答曰 隨心隨煩惱因緣 更得此不善律儀 念念常得 於一切衆生得其                        七種 是七種有上中下 故有二十一種 如是念念常於一切衆生                        邊得.

問曰 是不善律儀 云何得捨.

答曰 隨受善律儀時捨 死時亦捨. 又發深心 終日更不復作 爾時亦                        捨. 有論師言 轉根時捨 是事不然 所以者何 不能男等 亦得                        成就 比尼中亦說 若比丘轉根 不失律儀 當知 不以轉根故捨.

問曰 五道中何道衆生成就不善律儀

答曰 但人成就不在餘道 有人言 獅子虎狼等常以惡業活命 亦應成	就